CONSILIUL JUDEŢEAN BISTRIŢA-NĂSĂUD
       

  Anexa nr. 3  
                                                    la Hotărârea Consiliului Judeţean Bistriţa-Năsăud

               nr. 104/26.06.2013 
CONTRACT DE COMODAT Nr.__/___2013
Încheiat azi…………………………………….

Având în vedere:

· Statutul Fundaţiei Inocenţi – filiala Bistriţa - cu sediul în municipiul Bistriţa, str. Mihai Eminescu nr.2, bloc 16, sc.D, etaj IV, ap.70, ultima modificare cu Încheierea civilă nr.3970/2013 a Judecătoriei Bistriţa – Secţia Civilă;
· convenţia de colaborare cu nr.6713/2008 şi 275/2008 încheiată între Direcţia Generală de Asistenţă Socială şi Protecţia Copilului Bistriţa-Năsăud şi Fundaţia Inocenţi având ca obiect îmbunătăţirea calităţii vieţii copiilor de pe raza judeţului Bistriţa-Năsăud, aflaţi în dificultate şi a familiilor acestora;
· acordul de parteneriat cu nr.192/2012 şi 58/2012 încheiat între Direcţia Generală de Asistenţă Socială şi Protecţia Copilui Bistriţa-Năsăud şi Fundaţia Inocenţi având ca scop implementarea proiectului “Program pilot de intervenţie timpurie pentru copilul mic cu dizabilităţi”;
· convenţia privind folosirea unei părţi dintr-un imobil, încheiată între Direcţia Generală de Asistenţă Socială şi Protecţia Copilului Bistriţa-Năsăud şi Fundaţia Inocenţi Bistriţa;
       
Cap. I. Părţile contractante







Între

       
Art. 1.1. Judeţul Bistriţa – Năsăud, prin Consiliul Judeţean Bistriţa-Năsăud cu sediul în municipiul Bistriţa, str. Piaţa Petru Rareş, nr. 1-2, cod fiscal 4347550, reprezentat prin Preşedinte EMIL RADU MOLDOVAN  şi Director executiv ec.TINIŞ VIOREL, în calitate de proprietar, asupra construcţiei, denumit in prezentul contract „comodant”, 

Art.1.2. Direcţia Generală de Asistenţă Socială şi Protecţia Copilului Bistriţa-Năsăud, cu sediul în municipiul Bistriţa, str. Sucevei nr.1-3, cod fiscal 8883551, reprezentată prin Director general Fontul Delia Claudia şi Director general adj. Alboi Elena, 
în calitate de administrator al imobilului situat în municipiul Bistriţa, str.Toamnei nr.1, pe de o parte,






 şi

        
Art.1.3. Fundaţia Inocenţi - filiala Bistriţa, cu sediul în municipiul Bistriţa, str.Mihai Eminescu nr.2, bloc 16, sc.D, etaj IV, ap.70, CIF nr.13827418 din 11.04.2001, Cod IBAN: nr. RO03BTRL00601205241883XX deschis la Banca Transilvania, reprezentată prin Director executiv Mic Marin, denumită în prezentul contract „comodatar”, pe de altă parte, au convenit încheierea prezentul contract în următoarele condiţii:
         Cap. II Obiectul contractului; scop
         Art. 2. 1. Comodantul acordă cu titlu gratuit spaţiu în folosinţă comodatarului suprafaţa de 414 mp, cu destinaţia servicii sociale, medicale, educaţionale şi terapeutice pentru copii cu dizabilitaţi inclusiv de intervenţie timpurie pentru aceştia, situat în municipiul Bistriţa, str.Toamnei, nr.1A, de la etajul Corpului A a imobilului, identificat în schiţa anexată la protocol.
          Art. 2. 2. Spaţiile amplasate la etajul Corpului A a imobilului împreună cu dotările aferente se transmit în folosinţă cu titlu gratuit conform art. 874 din Legea nr.287/2009 privind Codul Civil, republicată, comodatarului, pentru desfăşurarea activităţilor, conform obiectului de activitate prevăzut în statutul fundaţiei.
         CAP. III. Durata contractului

         Art. 3. 1. Suprafaţa se transmite în folosinţă comodatarului pe durata de 5 ani, cu posibilitatea de prelungire prin acordul părţilor, cu aprobarea Consiliului Judeţean Bistriţa - Năsăud. Predarea – primirea acestora va avea loc la data încheierii procesului verbal de predare - primire.
         Art. 3. 2. Prin acordul părţilor contractul poate să înceteze şi înainte de termen.

        CAP. IV. Obligaţiile comodantului

          Art. 4. 1. Comodantul se obligă să pună la dispoziţia comodatarului spaţiile de la etajul corpului A din incinta imobilului, situate la etajul Corpului A al imobilului, pentru destinaţia şi scopul convenite potrivit prezentului contract.
            Art.  4. 2. Comodantul se obligă să furnizeze utilităţile şi serviciile aferente spaţiilor date spre folosinţă (energie electrică, apă - canal, gunoi, încălzire).

            Art. 4. 3. Comodantul nu va stânjeni pe comodatar în exercitarea dreptului de folosinţă asupra spaţiilor date spre folosinţă, precum şi a bunurilor şi accesoriilor aferente şi nici nu va face acte care ar putea restrânge folosinţa acestora decât în cazuri extreme (disfuncţionalităţi care pot conduce la distrugerea bunurilor, utilizarea necorespunzătoare a spaţiului ).

            Art. 4. 4. Pe durata prezentului contract, comodantul nu va executa modificări, schimbări ale structurii spaţiilor date spre folosinţă, ori dotărilor aferente, de natură să tulbure folosinţa acestuia de către comodatar sau care ar determina o schimbare a destinaţiei spaţiului dat în folosinţă.

           CAP. V. Obligaţiile comodatarului

           Art. 5. 1. Comodatarul se obligă să folosească spaţiile date în folosinţă precum şi bunurile aferente conform destinaţiei: servicii sociale, medicale, educaţionale şi terapeutice pentru copii cu dizabilitaţi inclusiv de intervenţie timpurie pentru aceştia.
           Art.  5.  2. Comodatarul are obligaţia de a efectua plăţile privind utilităţile în condiţiile şi la termenele stabilite de comun acord cu comodantul.

           Art.  5. 3. Comodatarul se obligă să permită accesul comodantului în spaţiile date în folosinţă pentru efectuarea unor lucrări de construcţii sau reparaţii strict necesare bunei funcţionări a spaţiului dat în folosinţă.

           Art.  5. 4. Comodatarul are obligaţia să menţină curăţenia şi întreţinerea spaţiilor, bunurilor sau accesoriilor date în folosinţă.

           Art.  5. 5. Comodatarul se obligă să respecte normele în vigoare privind prevenirea şi stingerea incendiilor.

           Art. 5. 6. Comodatarul are obligaţia ca pe toată durata dării în folosinţă să păstreze în bune condiţii, să nu degradeze sau deterioreze spaţiile, bunurile şi accesoriile acestuia, să informeze imediat pe comodant asupra oricăror accidente sau stricăciuni produse acestora. Comodatarul va răspunde de distrugerea totală sau parţială a bunurilor primite în folosinţă.

           Art. 5. 7. Comodatarul se obligă să permită comodantului să controleze modul cum sunt folosite bunurile date în folosinţă şi starea acestora.

           Art. 5. 8. Comodatarul se obligă să predea la încetarea din orice cauză a prezentului contract spaţiile şi dotările din incinta imobilului situat în municipiul Bistriţa, str.Toamnei, nr.1A, de la etajul Corpului A, primite în folosinţă cu titlu gratuit.

           CAP. VI. Răspunderea contractuală. Rezilierea contractului

           Art. 6. 1. Pentru nerespectarea obligaţiilor asumate prin prezentul contract partea în culpă datorează celeilalte părţi daune, care se vor determina în funcţie de prejudiciul produs, evaluat prin expertiză.
           Art. 6. 2. Comodantul poate rezilia contractul fără intervenţia instanţei de judecată, în cazul neexecutării, executării parţiale sau necorespunzătoare a dispoziţiilor contractuale de către comodatar, în termen de 30 de zile de la data notificării scrise adresate acestuia, prin care a fost avertizat că o nouă nerespectare a obligaţiilor contractuale va duce la rezilierea contractului.

Rezilierea operează de drept, conform Pactului comisoriu de gr .IV.

           Art. 6. 3. Rezilierea prezentului contract nu va avea nici un efect asupra obligaţiilor deja scadente între părţile contractante.

           CAP. VII. Încetarea contractului
          Art.7. 1. Prezentul contract încetează în următoarele situaţii:
a) la expirarea perioadei pentru care a fost convenit;

b) prin acordul scris al părţilor;

c) prin reziliere;

d) în cazul în care comodatarul cesionează drepturile şi obligaţiile sale prevăzute în prezentul contract, fără acordul celeilalte părţi.

          CAP. VIII. Forţa majoră
          Art. 8. 1. Forţa majoră apără de răspundere partea care o invocă în condiţiile legii.
         CAP. IX. Litigii

          Art. 9. 1. Orice divergenţe între părţi cu privire la validitatea, interpretarea, executarea sau încetarea contractului vor fi rezolvate pe cale amiabilă de către părţi, prin reprezentanţii lor.
În caz contrar părţile se vor adresa instanţei competente.

          CAP. X. Alte clauze

          Art. 10. 1. Prezentul contract poate fi modificat sau completat prin act adiţional.

          Art. 10. 2. Prezentul contract s-a încheiat în 2 (două) exemplare, câte unul pentru fiecare parte.



 COMODANT,                                                          COMODATAR,
                 Judeţul Bistriţa-Năsăud                   

   Fundaţia  Inocenţi 

        Consiliul Judeţean Bistriţa-Năsăud                                                       
                       PREŞEDINTE,                                                  Director executiv,                                                                  
                EMIL RADU MOLDOVAN                                              MARIN  MIC
                     Director executiv,                                                           
                       TINIŞ VIOREL   
                        Vizat juridic,     

   Direcţia Generală de Asistenţă Socială şi 

     Protecţia Copilului Bistriţa-Năsăud

         DIRECTOR GENERAL,       

     FONTUL DELIA CLAUDIA 

    DIRECTOR GENERAL ADJ., 

           ALBOI  ELENA


                        Vizat juridic,     

